Document ID: 31990R1251

*****
ΚΑΝΟΝΙΣΜΟΣ (ΕΟΚ) αριθ. 1251/90 ΤΗΣ ΕΠΙΤΡΟΠΗΣ
της 11ης Μαΐου 1990
για τροποποίηση του κανονισμού (ΕΟΚ) αριθ. 3944/87 περί καθορισμού των συντελεστών για τον υπολογισμό των εισφορών που επιβάλλονται στα προϊόντα στον τομέα του χοιρείου κρέατος, καθώς και του παραρτήματος Ι του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2759/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 1249/89 (2), και ιδίως το άρθρο 10 παράγραφος 4,
Εκτιμώντας:
ότι οι ορισμοί των κυριότερων προϊόντων στον τομέα του χοιρείου κρέατος καθορίστηκαν από τον κανονισμό (ΕΟΚ) αριθ. 3944/87 της Επιτροπής (3)· ότι πρέπει, για την ομοιόμορφη εφαρμογή της συνδυασμένης ονοματολογίας, να καθοριστεί ο ορισμός για τα «τεμάχια της κοιλιακής χώρας», που υπάγονται στους κωδικούς ΣΟ 0203 19 15, 0203 29 15, 0210 12 11 και 0210 12 19· ότι είναι, συνεπώς, αναγκαίο να τροποποιηθεί ανάλογα ο κανονισμός (ΕΟΚ) αριθ. 3944/87·
ότι η δασμολογική και στατιστική ονοματολογία που προκύπτει από την εφαρμογή του κανονισμού (ΕΟΚ) αριθ. 2759/75 περιλαμβάνεται στο κοινό δασμολόγιο· ότι ο ορισμός των τεμαχίων του τεμαχισμού που ονομάζεται «κοιλιακή χώρα (πανσέτα)» συνεπάγεται τροποποίηση της σχετικής συμπληρωματικής σημειώσεως στην ονοματολογία αυτή· ότι πρέπει, ως εκ τούτου, σύμφωνα με το άρθρο 17 παράγραφος 1 του κανονισμού (ΕΟΚ) αριθ. 2759/75, να περιληφθεί η τροποποίηση αυτή στο παράρτημα Ι του κανονισμού (ΕΟΚ) αριθ. 2658/87 του Συμβουλίου (4), όπως τροποποιήθηκε τελευταία από τον κανονισμό (ΕΟΚ) αριθ. 1119/90 (5)·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Χοιρείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 2 παράγραφος 2 πρώτο εδάφιο του κανονισμού (ΕΟΚ) αριθ. 3944/87 προστίθεται το ακόλουθο κείμενο:
«Τα τεμάχια που προέρχονται από τα τεμάχια που αναφέρονται στην παράγραφο 1 στοιχείο στ) υπάγονται στις ίδιες διακρίσεις μόνον εφόσον περιέχουν το δέρμα και το λαρδί.»
Άρθρο 2
Στο παράρτημα Ι κεφάλαιο 2 πρώτο εδάφιο της συμπληρωματικής σημείωσης 2.Β του κανονισμού (ΕΟΚ) αριθ. 2658/87 προστίθεται το ακόλουθο κείμενο:
«Τα τεμάχια που προέρχονται από τα τεμάχια που αναφέρονται στη συμπληρωματική σημείωση 2.Α στοιχείο στ) υπάγονται στις ίδιες διακρίσεις εάν περιέχουν την ουρά και το λαρδί.»
Άρθρο 3
Ο παρών κανονισμός αρχίζει να ισχύει την 1η Ιουνίου 1990.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 11 Μαΐου 1990.

Labels: 3
15
17